FI Euroopan unionin virallinen lehti C 239/14

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Ferrières) koskevasta hakemuksesta)

(2006/C 239/04)

(ETA:n kannalta merkityksellinen teksti)

Essence de Paris -yhtiö, jonka päätoimipaikan osoite on 26bis rue des Cornouiller, F-780 Verneuil sur Seine, on hakenut 16. elokuuta 2005 päivätyllä hakemuksella yksinomaista lupaa nestemäisten ja kaasumaisten hiilivetyjen etsintään (ns. Permis de Montargis) pinta-alaltaan noin 538 km2:n suuruisella alueella, joka sijaitsee Loiret'n departementin alueella. Tämän alkuperäisen hakemuksen johdosta julkaistiin kilpailuilmoitus Euroopan yhteisöjen virallisessa lehdessä C 27, 3.2.2006.

Lundin International-yhtiö, jonka päätoimipaikan osoite on MacLaunay 51210 Montmirail (Ranska) on tehnyt vastaehdotuksen Montargis'n hakemukselle hakemalla 28. helmikuuta 2006 kolmen vuoden ajaksi yksinomaista lupaa nestemäisten ja kaasumaisten hiilivetyjen etsintään (ns. Permis de Ferrières) pinta-alaltaan noin 403 km2:n suuruisella alueella, joka sijaitsee seuraavien departementtien alueella: Loiret ja Seine et Marne. Lupaa on haettu alueelle, jonka raja kulkee seuraavassa taulukossa maantieteellisesti määritettyjen pisteiden kautta. Nollapituuspiiri on Pariisin pituuspiiri:

PISTEET PITUUS LEVEYS A 0,30 o I 53,50 o P B 0,60 o I 53,50 o P C 0,60 o I 53,30 o P D 0,30 o I 53,30 o P

Tämä hakemus koskee osittain samaa aluetta kuin Montargis'n hakemus, jonka kilpailuilmoituksen määräaika on päättynyt, ja osittain hakemus koskee aluetta tämän ulkopuolella. Tämä ilmoitus koskee ainoastaan tätä ulkopuolista aluetta. Alueen raja kulkee seuraavassa taulukossa maantieteellisesti määritettyjen pisteiden kautta. Nollapituuspiiri on Pariisin pituuspiiri:

PISTEET PITUUS LEVEYS A 0,30 o I 53,50 o P B 0,60 o I 53,50 o P C 0,60 o I 53,40 o P D 0,30 o I 53,40 o P

Hakemusten esittäminen

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty Ranskan 19. huhtikuuta 1995 etsimisluvista antaman ja myöhemmin muuttaman asetuksen 95-427 3, 4 ja 5 pykälässä ja joiden voimassa oloa on jatkettu Ranskan 2. kesäkuuta 2006 etsimisluvista ja maanalaisista varastoista antaman asetuksen 2006-648 63 pykälällä.

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään asetuksessa 95-427.

Kilpailevat hakemukset on toimitettava kaivosasioista vastaavalle ministerille alla olevaan osoitteeseen. Päätökset alkuperäisestä ja kilpailevista hakemuksista tehdään kahden vuoden sisällä laskien siitä päivästä kun Ranskan viranomaiset ovat vastaanottaneet alkuperäisen hakemuksen tai viimeistään 16. elokuuta 2007.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minière) 79 ja 79-1 pykälään sekä kaivostöistä 9. toukokuuta 1995 annettuun muutettuun asetukseen 95-696 (Journal officiel de la République française, 11.5.1995).

Lisätietoja saa seuraavasta osoitteesta: Ministère de l'économie. des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (puhelin: ( 33-1)44 97 23 02, faksi: (33-1) 44 97 05 70).

Yllämainittuihin säädösteksteihin voi tutustua osoitteessa:

http://www.legifrance.gouv.fr

(1) EYVL L 164, 30.6.1994, s. 3.